PMIndiaData/PMIndiaSum huggingface dataset:
आंतरराष्ट्रीय महिला दिनानिमित्त पंतप्रधानांचा संदेश

आंतरराष्ट्रीय महिला दिनी मी महिलांच्या अंगी असलेले अतुलनीय धैर्य आणि अनेक क्षेत्रात त्यांनी केलेल्या असामान्य महिलांना आपल्या विकासाच्या प्रवासाचा एक समान आणि अविभाज्य घटक बनवण्याच्या आपल्या बांधिलकीचा आम्ही पुनरुच्चार करत आहोत. महिलांच्या आयुष्यात सकारात्मक बदल घडवून आणण्यासाठी माझ्या सरकारने अनेक उपाययोजना केल्या आहेत. भारताच्या प्रगतीसाठी आमच्या दृष्टीकोनाचा आणि देशातील नागरिकांना सन्मानाचे आयुष्य आणि समान संधी उपलब्ध करून देण्याच्या प्रयत्नांचा हा केंद्रबिंदू आहे. मुलींविषयी समाजात असलेल्या दृष्टिकोनात आमूलाग्र बदल घडवण्याचा आणि मुलींच्या शिक्षणावर भर देण्याचा बेटी बचाओ बेटी पढाओ या योजनेचा उद्देश आहे. सुकन्या समृद्धी योजनेमुळे तरुण महिलांच्या शिक्षणासाठी आणि विवाहासाठी पाठबळ उपलब्ध होईल. मुद्रा बँकेमुळे हजारो महिलांना आर्थिक स्वातंत्र्याचे लक्ष्य साध्य करता येणार. नुकत्याच सादर झालेल्या केंद्रीय अर्थसंकल्पामध्ये प्रधानमंत्री सुरक्षा विमा योजना, प्रधानमंत्री जीवन बिमा योजना आणि अटल पेन्शन योजना यांसारख्या व्यापक सामाजिक सुरक्षा योजनांचा समावेश आहे. या योजनांमुळे महिलांना मोठ्या प्रमाणावर फायदा होणार आहे. महिलांवर होणाऱ्‍या अत्याचारांच्या घटना ऐकल्या की आपल्या माना शरमेने खाली जातात. महिलांबाबत केला जाणारा कोणत्याही प्रकारचा भेदभाव किंवा अन्याय दूर करण्यासाठी आपण खांद्याला खांदा लावून काम केले पाहिजे. ज्या महिलांना शोषणाला किवा हिंसाचारांना तोंड द्यावे लागते त्यांना कायद्याची मदत, मानसिक समुपदेशन आणि इतर मदत उपलब्ध करण्यासाठी एक खिडकी केंद्रे सरकारकडून उभारली जात आहेत. सरकार महिलांसाठी 181 या क्रमांकावर एक मोबाईल हेल्पलाईन सुरू करत असून या हेल्पलाईनवर महिलांना समुपदेशन व आपला दृष्टीकोन प्रत्यक्षात आणण्यासाठी मी तुम्हा सर्वांच्या सहकार्याची अपेक्षा करत आहे.
शिक्षाप्राप्त व्यक्तींच्या हस्तांतरणासाठी युरोपीय परिषदेपर्यंत भारताचा प्रवेश

1.शिक्षाप्राप्त व्यक्तींच्या हस्तांतरणासाठी युरोपीय परिषदेच्या करारापर्यंत भारताची पोहच व्हावी यासाठी युरोपीय परिषदेच्या पत्रव्यवहारामधून झालेल्या औपचारिक विनंतीला मंजूरी देण्यात आली आहे. 2.कराराचा पक्षकार होण्यासाठी युरोपीय परिषदेच्या औपचारिक निमंत्रणाला मंजूरी दिली आहे, जेणेकरुन शिक्षाप्राप्त व्यक्तीच्या हस्तांतरणासंबंधीच्या करारामध्ये सहभागी होता येईल. शिक्षाप्राप्त व्यक्तीच्या हस्तांतरणाशी संबंधित युरोपीय परिषदेच्या बहुस्तरीय करारात सहभागी झाल्यास वेगवेगळ्या देशांसोबत करार करण्याची आवश्यकता राहणार नाही. या करारात 64 देश सहभागी आहेत. या करारात सहभागी झाल्यानंतर युरोपीय देशांमध्ये कैद असलेले भारतीय कैदी आणि भारतात कैद असलेले युरोपीय कैदी यांना परस्परांच्या देशांमध्ये आणले जाईल. यामुळे ते आपल्या देशात उर्वरित शिक्षा पूर्ण करतील. यामुळे त्यांच्या सामाजिक पुनर्वसनासाठीही मदत होईल. पार्श्वभूमी युरोपीय परिषदेचा शिक्षाप्राप्त व्यक्तींच्या हस्तांतरणाविषयीचा करार 12 एप्रिल 1983 रोजी अस्तित्वात आला आणि तो 1 जुलै 1985 पासून अंमलात आला. आतापर्यंत 64 देशांनी या करारावर स्वाक्षरी केली आहे. 2004 पूर्वी शिक्षा भोगत असलेल्या कैद्यांना आपापल्या देशांमध्ये उर्वरित शिक्षा भोगण्यासंबंधी कसलीही कायदेशीर तरतूद नव्हती. मानवतेच्या दृष्टीकोनातून असा विचार करण्यात आला की, शिक्षा भोगत असलेल्या व्यक्तींना आपापल्या देशात पाठवल्यास त्यांना कुटुंबासमवेत राहता येईल आणि त्यांच्या पुनर्वसनाची प्रक्रिया सुलभ होईल. म्हणून हा उद्देश साध्य करण्यासाठी कैद्यांना मायदेशी परतण्याविषयीचा कायदा, 2003 लागू करण्यात आला. आतापर्यंत 27 देशांसोबत अशाप्रकारचा द्वीपक्षीय करार करण्यात आला आहे. तसेच इंटर-अमेरिकन कन्वेन्शन ऑन स्वेरव्हींग क्रिमीनल सेन्टेन्सेस अब्रॉड- हा एक बहुपक्षीय करार करण्यात आला आहे. यावर ऑर्गनायजेशन ऑफ अमेरिकन स्टेटस च्या सभासदांनी स्वाक्षरी केली आहे. तसेच हा गैर- ऑर्गनायजेशन ऑफ अमेरिकन स्टेटस साठीही आहे. आतापर्यंत भारताची 36 देशांसोबत कार्यशील व्यवस्था आहे. यात इंग्लंड, मॉरिशिअस, फ्रान्स, बल्गेरिया, इजिप्त, दक्षिण कोरिया, सौदी अरब, बांग्लादेश, श्रीलंका, कंबोडिया, इस्त्रायल, संयुक्त अरब अमिरात, इराण, इटली, मालदीव, तुर्की, थायलंड. रशिया, कुवेत, हाँगकाँग विशेष प्रशासकीय प्रदेश, अर्जेन्टीना, बेलीझ, कॅनडा, झेक प्रजासत्ताक, चिली, कोस्टा रिका, इक्वेडोर, अल साल्वादोर, ग्वाटेमाला, मेक्सिको, निकाराग्वा, पनामा, पेरुग्वे, अमेरिका, उरुग्वे आणि वेनेझूएला यांचा समावेश आहे.
दिनांक २ नोव्हेंबर रोजी पंतप्रधान एम.एस.एम.इ क्षेत्रासाठी मोठयाप्रमाणावर पाठिंबा आणि आउटरीच कार्यक्रमाचा शुभारंभ करणार

पंतप्रधान नरेंद्र मोदी, ०२ नोव्हेंबर, २०१८ रोजी नवी दिल्लीतील विज्ञान भवन येथे सूक्ष्म, लघु आणि मध्यम उद्योगांसाठी (एमएसएमई) केंद्र सरकारच्या सपोर्ट आणि आउटरीच प्राथमिकता कार्यक्रमाचा शुभारंभ करतील. दिल्लीव्यतिरिक्त, देशभरातील 100 ठिकाणी अशा प्रकारचे कार्यक्रम आयोजित केले जातील, जेथे केंद्र आणि राज्य सरकारचे मंत्री उपस्थित राहतील. हे सर्व स्थानके मुख्य कार्यक्रमासाठी दिल्लीशी जोडले जातील, ज्यात पंतप्रधानांचे विशेष संबोधन राहील. एमएसएमई सेक्टरच्या विकासासंबंधी अनेक बाबींवर ते आपल्या भाषणातून प्रकाशझोत टाकतील असा अंदाज आहे. अलिकडच्या वर्षांत केंद्र सरकारने एमएसएमई क्षेत्राला उच्च प्राधान्य दिले असून, हा आउटरीच आणि पाठिंबा कार्यक्रम, संपूर्ण देशात पुढील 100 दिवस चालेल, या क्षेत्रासाठी केलेल्या प्रयत्नांना आणखी सहकार्य मिळण्याची अपेक्षा आहे. मिशन मोडमध्ये अंमलबजावणी करण्याच्या या कार्यक्रमाची प्रगती, केंद्रीय आणि राज्य सरकारच्या वरिष्ठ अधिकार्यांकडे सातत्याने केली जाईल. केंद्रीय अर्थ व कॉरपोरेट व्यवहार मंत्री अरुण जेटली आणि केंद्रीय राज्यमंत्री (आय / सी) एमएसएमई, गिरिराज सिंह, या वेळी उपस्थित असतील.
काशी तमिळ संगम कार्यक्रमाबद्दल पंतप्रधानांनी व्यक्त केला उत्साह

नवी दिल्ली, 9 नोव्हेंबर 2022 पंतप्रधान नरेंद्र मोदी यांनी काशी-तमिळ संगमाबद्दल उत्साह व्यक्त केला आहे. काशी तमिळ संगम, भारताच्या उत्तर आणि दक्षिण प्रदेशातील कालातीत बंध व्यक्त करणारा हा उत्सव आहे. हा संगम म्हणजे, ‘एक भारत-श्रेष्ठ भारत’ या भावनेचा उत्सव आहे. हा उत्सव, तमिळ भाषा आणि संस्कृतीचे सौन्दर्य साजरा करणारा आहे. केंद्रीय मंत्री डॉ. एल. मुरुगन यांचे ट्वीट शेअर करत, पंतप्रधान म्हणाले; “काशी-तमिळ संगम कार्यक्रमाबद्दल मी स्वतः उत्साही आहे. हा उत्सव म्हणजे एक भारत श्रेष्ठ भारत’ या भावनेचा उत्सव आहे तसेच तो तमिळ भाषा आणि संस्कृतीचाही उत्सव आहे.”
भारत आणि पापुआ न्यू गिनी यांच्यात आरोग्य आणि वैद्यकीय विज्ञान क्षेत्रात सहकार्यावरील सामंजस्य कराराला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि पापुआ न्यू गिनी यांच्यात आरोग्य आणि वैद्यकीय विज्ञान क्षेत्रात सहकार्यासंबंधी सामंजस्य करारावर स्वाक्षरी करायला मंजुरी दिली. या द्विपक्षीय सामंजस्य करारामुळे दोन्ही देशांच्या आरोग्य मंत्रालयांमध्ये आरोग्य क्षेत्रातील संयुक्त उपक्रमांच्या माध्यमातून सहकार्याला प्रोत्साहन मिळेल. तसेच भारत आणि पापुआ न्यू गिनी यांच्यातील द्विपक्षीय संबंध मजबूत होतील.
उत्कृष्ट संसदपटू पुरस्कार सोहळ्याला पंतप्रधान उपस्थित

नवी दिल्लीत भारतीय संसदीय समूहाने आयोजित केलेल्या ‘उत्कृष्ट संसदपटू पुरस्कार’ सोहोळ्याला पंतप्रधान नरेंद्र मोदी उपस्थित होते. संसदेच्या मध्यवर्ती सभागृहात राष्ट्रपती राम नाथ कोविंद यांच्या हस्ते उत्कृष्ट संसदपटू पुरस्कार वितरित करण्यात आले. उपराष्ट्रपती एम. वेंकय्या नायडू आणि लोकसभेच्या सभापती सुमित्रा महाजन हे देखील यावेळी उपस्थित होते. पुरस्कार विजेत्यांचे अभिनंदन करतांना पंतप्रधान म्हणाले की, त्यांनी देशासाठी आणि संसदेसाठी दिलेले योगदान नेहमीच स्मरणात राहील. या असाधारण संसदपटूंबरोबर काम करण्याची आणि त्यांच्याकडून शिकण्याची संधी मिळाली हा मी बहुमान समजतो. संसद १२५ कोटी भारतीयांच्या स्वप्नांचे आणि त्यांच्या आकांक्षांचे प्रतिनिधित्व करते. संसदेत जे बोलले जाते ते अतिशय महत्वाचे असते आणि त्यामुळे सरकार आणि धोरणकर्त्यांना महत्वाच्या समस्यांवर तोडगा काढण्यास मदत मिळते असेही त्यांनी नमूद केले. यावेळी बोलताना पंतप्रधान म्हणाले की संसदेच्या कामकाजात येणाऱ्या अडथळ्यांमुळे सामान्य माणूस आणि त्याचे प्रतिनिधित्व करणाऱ्या खासदारांचे नुकसान होते. हे अडथळे सरकारपेक्षा देशाचे अधिक नुकसान करणारे असते असे ते म्हणाले. पंतप्रधान पुढे म्हणालेत की, संसदेचे कामकाज सुरळीत चालावे हे सुनिश्चित करण्याची जबाबदारी संसदपटूंची आहे जेणेकरून प्रत्येक खासदाराला बोलण्याची आणि इतिहासाचा भाग बनण्याची संधी मिळेल.
रोजगार आकडेवारीबाबत कृती दलाची निर्मिती

रोजगारनिर्मितीला केंद्र सरकारचे सर्वोच्च प्राधान्य आहे. भारतात रोजगाराबाबत विश्वासार्ह आणि समयोचित आकडेवारीचा अभाव असल्याने, वेगवेगळ्या काळात रोजगारनिर्मितीच्या विस्ताराचे मूल्यांकन करणे धोरणकर्त्यांना आणि स्वतंत्र निरीक्षकांना कठीण जात होते. कामगार ब्युरोसारख्या काही एजंसीकडून काही प्रमाणात आकडेवारी गोळा करून ती प्रकाशितही केली जाते, मात्र त्याच आवाका अल्प आहे. कामगार ब्युरोकडून केवळ काही क्षेत्रातलीच आकडेवारी जमा केली जाते आणि त्यांची पद्धतीही निरीक्षक प्रतिसादाच्या अद्ययावत पॅनेलला अनुसरून नसते. परिणामी धोरणनिर्मिती आणि परीक्षण या दोन्ही बाबी व्यापक आणि नेमक्या आकडेवारीच्या अभावातच कराव्या लागत असत. रोजगाराबाबत, समयोचित आणि विश्वासार्ह आकडेवारीचे महत्व जाणून, देशाच्या सांख्यिकी रचनेत असलेली ही दीर्घकालीन त्रुटी दूर करण्याच्या उद्देशाने पंतप्रधान नरेंद्र मोदी यांनी पंतप्रधान कार्यालय आणि संबंधित मंत्रालयाला याविषयी उपाययोजना करण्याचे निर्देश दिले होते. त्यानुसार, नीती आयोगाचे उपाध्यक्ष डॉ अरविंद पनगढिया यांच्या अध्यक्षतेखाली कृती दल निर्माण करण्यात आले असून, कामगार सचिव साथियावती, सांख्यिकी सचिव डॉ टी सी ए अनंत, नीती आयोगाचे प्रो. पुलक घोष आणि रिझर्व्ह बँकेच्या मंडळाचे सदस्य मनीष सबरवाल हे याचे सदस्य राहतील. या कृती दलाच्या शिफारसीची कालबद्ध पद्धतीने अंमलबजावणी करण्यात येईल. विश्वासार्ह आकडेवारीवर आधारित योग्य मूल्यांकनासह रोजगारविषयक धोरण निर्माण करता यावे यासाठी या कामाला गती द्यावी असे निर्देश पंतप्रधानांनी दिले आहेत.
ज्युनिअर हॉकी विश्वचषक जिंकणाऱ्या भारतीय ज्युनिअर हॉकी संघाचे पंतप्रधानांकडून अभिनंदन

पंतप्रधान नरेंद्र मोदी यांनी ज्युनिअर हॉकी विश्वचषक जिंकणाऱ्या भारतीय ज्युनिअर हॉकी संघाचे अभिनंदन केले आहे. “आमच्या युवांचा आम्हाला अतिश्य अभिमान वाटतो. ज्युनिअर हॉकी विश्वचषक जिंकणाऱ्या भारतीय ज्युनिअर हॉकी संघाचे मन:पूर्वक अभिनंदन. ज्युनिअर हॉकी विश्वचषक जिंकणे हा भारतीय हॉकीच्या भविष्याच्या दृष्टीने शुभशकुन आहे त्यामुळे हा खेळ युवकांमध्ये जास्त लोकप्रिय होईल”, असे पंतप्रधानांनी म्हटले आहे.
प्रसिद्ध साहित्यिक बुद्धदेव गुहा यांच्या निधनाबद्दल पंतप्रधानांकडून शोक

नवी दिल्‍ली, 30 ऑगस्‍ट 2021 प्रसिद्ध साहित्यिक बुद्धदेव गुहा यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे. बुद्धदेव गुहा यांचे लेखन बहुआयामी आणि पर्यावरणाप्रती अतिशय संवेदनशीलता व्यक्त करणारे होते. त्यांच्या साहित्य कृतींचा आनंद अनेक पिढ्या विशेषकरून युवा वर्ग घेत आहे. बुद्धदेव गुहा यांच्या निधनाने साहित्य जगताचे मोठे नुकसान झाले आहे. त्यांचे कुटुंबीय आणि हितचिंतकांच्या दुःखात आपण सहभागी असल्याचे पंतप्रधानांनी ट्वीटरसंदेशात म्हटले आहे. ओम शांती !
श्रीनगर हे युनेस्को क्रिएटिव्ह सिटीज नेटवर्क (UCCN) मध्ये सामील झाल्याबद्दल पंतप्रधानांनी आनंद व्यक्त केला

पंतप्रधान नरेंद्र मोदी यांनी श्रीनगर हे युनेस्को क्रिएटिव्ह सिटीज नेटवर्क (UCCN) मध्ये त्याच्या हस्तकला आणि लोककलांच्या वैशिष्ट्यासह सामील झाल्याबद्दल आनंद व्यक्त केला आहे. एका ट्विटमध्ये पंतप्रधान म्हणाले; "सुंदर श्रीनगर युनेस्को क्रिएटिव्ह सिटीज नेटवर्क (UCCN) मध्ये त्याच्या हस्तकला आणि लोककलांच्या वैशिष्ट्यांसह सामील झाल्याने आनंद झाला. श्रीनगरच्या उत्साहवर्धक सांस्कृतिक मूल्यांना मिळालेली ही समर्पक मान्यता आहे. जम्मू आणि काश्मीरच्या नागरिकांचे अभिनंदन."
देशभरातील   नागरिकांना  नवीन  वर्षानिमित्त  पंतप्रधान  नरेंद्र  मोदीं  यांच्या  तर्फे  शुभेच्छा !

पंतप्रधान मोदी यांनी देशभरातील सर्व नागरिकांना नवीन वर्ष शुभारंभ प्रसंगी शुभेच्छा दिल्या असून ट्विट्स मालिकेमधून पंतप्रधानांनी सर्व जनतेला नवीन वर्ष शांतता, आनंद, आणि भरभराटीचे जावो अशी इच्छा व्यक्त केली आहे. ” देशातील सर्व जनता जे नवीन वर्षाचा शुभारंभ मनवत आहे त्या सर्वाना माझ्या शुभेच्छा. हे नवीन वर्ष आपणास सुख, समृद्धी आणि समाधानाचे जावो”. नववर्ष और नवरात्रि की देशवासियों को कोटि-कोटि बधाई। नवसंवत्सर हम सभी के जीवन में समृद्धि, खुशहाली और अच्छा स्वास्थ्य लेकर आए। “साजीबू चेईरओबा” निमित्त मणिपूर मधिल माझ्या बंधू भगिनींना माझ्या शुभेच्छा ! येणारे वर्ष आपल्याला आनंदी आणि समाधानाचे जावो”. “नवरेश ” नवीन वर्ष मनवणाऱ्या तुम्हा सर्वांना माझ्या शुभेच्छा ! येणारे वर्ष आपणाला सकारात्मक आनंदाचे जावो आणि सर्वाना सुदृढ आरोग्य लाभो “. “उगादी” निमित्त तुम्हा सर्वाना नवीन वर्षाच्या शुभेच्छा ! येणाऱ्या वर्षात आपल्या सर्व इच्छा पूर्ण होवो आणि सर्वत्र सुख समाधान राहो”.! सिंधी समुदायाच्या ‘चेटी चांद’ सणानिमित्त सर्वाना माझ्या शुभेच्छा. भगवान झुलेलाल यांची आपल्यावर कृपादृष्टी राहो आणि येणारे वर्ष आपल्यासाठी सुखाचे आणि निरंतर स्मरणात राहील असे जावो”. महाराष्ट्रातील जनतेला ” गुडी पाडवा ‘ या नवं वर्ष शुभारंभाप्रित्यर्थ विशेष शुभेच्छा. येणारे वर्ष आपणासाठी सुख, आरोग्य आणि भरभराट घेऊन येवो”. असे पंतप्रधानांची म्हंटले . पी.आई. बी/ बी. गोखले
संयुक्त राष्ट्राच्या आमसभेच्या निमित्ताने पंतप्रधानांनी बेल्जियमच्या पंतप्रधानांची घेतली भेट

संयुक्त राष्ट्राच्या आमसभेच्या निमित्ताने पंतप्रधान नरेंद्र मोदी यांनी 25 सप्टेंबर 2019 रोजी बेल्जियमचे पंतप्रधान चार्ल्स मिशेल यांची न्यूयॉर्क येथे भेट घेतली. मिशेल यांची युरोपियन परिषदेच्या अध्यक्षपदी निवड झाल्याबद्दल पंतप्रधान मोदी यांनी त्यांचे अभिनंदन केले. दोन्ही नेत्यांनी भारत-बेल्जियम दरम्यानच्या उत्तम संबंधांचा आढावा घेतला तसेच बेल्जियमच्या राजांच्या 2017 मधल्या भारत दौऱ्यादरम्यान घेण्यात आलेल्या निर्णयांचा पाठपुरावा केला. भारत आणि युरोपीय संघटनेतील धोरणात्मक आणि सुरक्षा संबंध अधिक दृढ करण्याबाबत त्यांनी चर्चा केली. 15वी भारत-युरोपीय संघ शिखर परिषद लवकरात लवकर आयोजित करण्याबाबत दोन्ही नेत्यांनी सहमती दर्शवली.
रायबरेली, गोरखपूर, भटिंडा, गुवाहाटी, बिलासपूर आणि देवघर येथे नवीन एम्ससाठी संचालक पदाची एक जागा स्थापन करायला केंद्रीय मंत्रिमंडळाची मंजूरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने रायबरेली(उत्तरप्रदेश), गोरखपूर(उत्तरप्रदेश), भटिंडा(पंजाब), गुवाहाटी(आसाम), बिलासपूर(हिमाचल प्रदेश) आणि देवघर(झारखंड) येथील नवीन एम्ससाठी संचालक पदाची एक जागा स्थापन करायला मंजूरी दिली आहे. या पदासाठीचे मूळ वेतन 2,25,000/- (निश्चित) अधिक एनपीए परंतु 2,37,500/- पेक्षा जास्त असणार नाही. संचालक हे संस्थेचे मुख्य कार्यकारी अधिकारी असतील आणि संस्थेच्या एकूण प्रशासनाचे प्रभारी असतील आणि संस्थेचे अधिकारी व कर्मचाऱ्यांना कामे वितरित करतील.
व्हिएतनामच्या राष्ट्रीय दिनानिमित्त पंतप्रधानांकडून शुभेच्छा

व्हिएतनामच्या राष्ट्रीय दिनानिमित्त पंतप्रधान नरेंद्र मोदी यांनी तेथील जनतेला शुभेच्छा दिल्या आहेत. “व्हिएतनामच्या राष्ट्रीय दिनानिमित्त तेथील जनतेला माझ्या शुभेच्छा. व्हिएतनामबरोबरचे दृढ संबंध आमच्या सरकारसाठी अत्यंत महत्त्वपूर्ण आहे” असे पंतप्रधानांनी म्हटले आहे.
पंतप्रधान मोदी बांग्लादेशचे पंतप्रधान आणि पश्चिम बंगालच्या मुख्यमंत्री यांनी संयुक्तपणे भारत आणि बांग्लादेश दरम्यानच्या कनेक्टिव्हीटी प्रकल्पांचे उद्‌घाटन केले

पंतप्रधान नरेंद्र मोदी, बांग्लादेशच्या पंतप्रधान शेख हसीना आणि पश्चिम बंगालच्या मुख्यमंत्री ममता बॅनर्जी यांनी आज संयुक्तपणे भारत आणि बांग्लादेश दरम्यानच्या कनेक्टिव्हीटी प्रकल्पांचे उद्‌घाटन केले. यामध्ये भैरब आणि तितास रेल्वे पूल आणि कोलकात्त्यामध्ये चित्तपूर येथील आंतरराष्ट्रीय रेल्वे प्रवासी टर्मिनल यांचा समावेश आहे. यावेळी मान्यवरांनी कोलकात्ता यांनी खुलाना दरम्यानच्या बंधन एक्सप्रेसला हिरवा झेंडा दाखवला. परराष्ट्र व्यवहार मंत्री सुषमा स्वराज देखील नवी दिल्ली येथून या कार्यक्रमाला उपस्थित होत्या. याप्रसंगी पंतप्रधानांनी केलेले भाषण खालीलप्रमाणे :- “या कार्यक्रमात सहभागी झालेले आणि विशेषत: बांग्लादेशामध्ये राहणाऱ्या सर्व बंधू-भगिनींना नमस्कार. काही दिवसांपूर्वी दोन्ही देशांमध्ये दिवाळी, दुर्गा पूजा आणि काली पूजेचा उत्सव साजरा करण्यात आला. मी उभय देशांच्या नागरिकांना या सणांच्या शुभेच्छा देतो. मला आनंद होत आहे की, व्हिडिओ कॉन्फरन्सच्या माध्यमातून तुम्हाला पुन्हा एकदा भेटण्याची मला संधी मिळाली. तुमच्या निरोगी आयुष्यासाठी माझ्याकडून शुभेच्छा. मला सुरुवातीपासूनच असे वाटते की, शेजारील देशांच्या नेत्यांसोबत आपले संबंध खऱ्या अर्थाने शेजाऱ्यांसारखे असले पाहिजे. आपल्या मनाला जेव्हा वाटेल तेव्हा त्यांना भेटता आले पाहिजे, बोलता आले पाहिजे. या सर्वांमध्ये कधीच कोणता शिष्टाचार नको. नुकतेच आम्ही दक्षिण आशिया उपग्रह प्रक्षेपणावेळी याच प्रकारे व्हिडिओ कॉन्फरन्स केली होती. गेल्यावर्षी आम्ही एकत्रितपणे याच प्रकारे पेट्रा-पोल आयसीपीचे उद्‌घाटन केले होते. उभय देशांमधील कनेक्टीव्हीटी मजबूत करणाऱ्या महत्वपूर्ण प्रकल्पांचे उद्‌घाटन आज आम्ही व्हिडिओ कॉन्फरन्सिंगच्या माध्यमातून केले आहे याचा मला आनंद होतो आहे. कनेक्टिव्हीटीचे सर्वात मोठे उद्दिष्ट आहे लोकांचे लोकांशी जोडले जाणे. आणि आज आंतरराष्ट्रीय प्रवासी टर्मिनलच्या उद्‌घाटनामुळे कोलकात्ता-ढाका मैत्री एक्सप्रेस आणि आज उद्‌घाटन झालेल्या कोलकात्ता खुलना बंधन एक्सप्रेसच्या प्रवाशांना अनेक सुविधा मिळतील. यामुळे या प्रवाश्यांना कस्टम आणि इमिग्रेशनचा त्रास होणार नाही. तसेच त्यांच्या प्रवासाचा वेळ तीन तासांनी कमी होईल. मैत्री आणि बंधन या दोन्ही रेल्वे सुविधांची नावे देखील आमच्या विचारांना अनुकूल आहेत. जेव्हा कधी आम्ही कनेक्टिव्हीविषयी बोलतो तेव्हा आम्हाला नेहमीच तुमच्या 1965 पूर्वीच्या दृष्टिकोनाचा विचार येतो. मला आनंद आहे की, आपण या दिशेने निरंतर पुढे जात आहोत. आज आपण दोन रेल्वे पूलांचे उद्‌घाटन केले. अंदाजे 100 मिलियन डॉलर खर्च करुन उभारलेले हे पुल बांग्लादेशच्या रेल्वे प्रणालीला मजबूती प्रदान करतील. बांग्लादेशच्या विकास कार्याल विश्वस्त म्हणून सहभागी होतांना भारताला खूप अभिमान वाटत आहे. मला आनंद होत आहे की, आमच्या आठ बिलियन डॉलरच्या आर्थिक सवलतीच्या बांधिलकी अंतर्गंत हा प्रकल्प खूप चांगल्याप्रकारे प्रगती करत आहे. विकास आणि कनेक्टिव्हीटी एकमेकांशी जोडले गेले आहेत. आणि आपल्या दोन्ही देशांदरम्यान शेकडो वर्षांपासूनचे ऐतिहासिक संबंध आहेत विशेषत: पश्चिम बंगाल आणि बांग्लादेशच्या लोकांदरम्यान त्यांना मजबूत करण्याच्या दिशेने आम्ही आज आणखी काही पावले पुढे आलो आहोत. मला विश्वास आहे की, भविष्यात जसे जसे हे संबंध पुढे जातील आणि लोकांमधील नाती अजून मजबूत होतील, तसेतसे आपण विकास आणि समृध्दीच्या नवीन आभाळाला गवसणी घालू. या कामात सहकार्य केल्याबद्दल मी प्रधानमंत्री शेख हसीना आणि मुख्यमंत्री ममता बॅनर्जी यांचे आभार मानतो. धन्यवाद.
नववर्षानिमित्त पंतप्रधान नरेंद्र मोदी यांच्याकडून शुभेच्छा

पंतप्रधान नरेंद्र मोदी यांनी नववर्षानिमित्त सर्व देशवासियांना शुभेच्छा. नववर्ष 2016 ची सुरुवात होत आहे. त्यानिमित्त सर्व देशवासियांना शुभेच्छा आणि अभिनंदन. 2016 हे वर्ष आपल्या सर्वांच्या जीवनात आनंद, आरोग्य, शांतता आणि समृध्दी घेऊन येईल अशी आशा पंतप्रधानांनी व्यक्त केली आहे.
ब्रिक्स राष्ट्रांदरम्यान झालेल्या प्रादेशिक विमानचालन भागीदारी सामंजस्य कराराला मंत्रिमंडळाची मंजुरी

ब्राझील, रशिया, भारत, चीन व दक्षिण आफ्रिका या ब्रिक्स राष्ट्रांदरम्यान झालेल्या प्रादेशिक विमानचालन भागीदारी सामंजस्य कराराला मंत्रिमंडळाने मंजुरी दिली आहे. पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळ बैठकीत हा निर्णय घेण्यात आला. ठळक वैशिष्ट्ये : नागरी हवाई वाहतूक क्षेत्रातील सहकार्यासाठी संस्थात्मक आराखड्यामुळे ब्रिक्स देशांना फायदा व्हावा हा उद्देश आहे. यासाठी खालील क्षेत्र निश्चित करण्यात आली आहेत. सार्वजनिक धोरणे व प्रादेशिक स्तरावर उत्तम सेवा; प्रादेशिक विमानतळे विमानतळावरील पायाभूत सुविधांचे व्यवस्थापन व हवाई वाहतूक सेवा; नियामक संस्थांमधील तांत्रिक सहकार्य; नाविन्यपूर्ण कल्पना/उपक्रम; पर्यावरण निरंतरता; जागतिक पातळीवर घेण्यात आलेल्या पुढाकारांच्या विवेचनासह; पात्रता व प्रशिक्षण; परस्परांच्या आवश्यकतेनुसार इतर क्षेत्रे प्रभाव : हा सामंजस्य करार भारत व इतर देशांच्या नागरी हवाई वाहतूक क्षेत्रातील संबंधांचा एक महत्वपूर्ण टप्पा आहे; ज्यामुळे ब्रिक्स देशांमध्ये अधिक चांगला व्यापार, गुंतवणूक, पर्यटन व सांस्कृतिक देवाणघेवाण होईल.
ओदीशातल्या तालचेर खत प्रकल्पाच्या भूमिपूजन समारंभात पंतप्रधानांचे संबोधन

मंचावर विराजमान, ओदिशाचे राज्यपाल,प्रोफेसर गणेशीलाल जी, राज्याचे मुख्यमंत्री, माझे मित्र नवीन पटनायक,केंद्रीय मंत्रीमंडळातले माझे सहकारी जुअल ओराम,धर्मेंद्र प्रधान,संसदेतले माझे सहकारी सत्पती, इथले आमदार ब्रजकिशोर प्रधान आणि माझ्या बंधू-भगिनींनो, यानंतर मला एका विशाल जनसभेला संबोधित करायचे आहे म्हणून इथे विस्ताराने चर्चा न करता मोजक्या शब्दात माझ्या भावना व्यक्त करत,आज या शुभ प्रसंगी,प्रसन्नता व्यक्त करतो.निर्धारित वेळेतच हा प्रकल्प पूर्ण करण्याच्या संकल्पासह या प्रकल्पाशी संबंधित सर्वाना माझ्या अनेक शुभेच्छा देतो. एक प्रकारे पुनरुद्धाराचे काम करण्याचे भाग्य मला लाभले आहे. काही दशकांपूर्वी अनेक स्वप्ने पाहिली गेली, मात्र काही न काही कारणाने ती सारी स्वप्ने धुळीला मिळाली. हा प्रकल्प,या क्षेत्राला पुनरुज्जीवन प्राप्त होईल का? याचीइथल्या लोकांनी आशा सोडली होती. मात्र आम्ही संकल्प केला आहे की, देशात नव्या चैतन्याने,नव्या गतीने,देशाला नव्या उंचीवर न्यायचे आहे आणि त्यासाठी असे अनेक मोठे प्रकल्प,अनेक अभियाने, यांच्यात ऊर्जा हवी,चैतन्य हवे,त्यांच्यात गती हवी आणि त्याच्यात संकल्प शक्तीही हवी. त्याचाच परिणाम म्हणजे सुमारे 13 हजार कोटी रुपये खर्चाच्या या प्रकल्पाच्या पुनरुज्जीवनाचे काम इथे सुरू होत आहे. संपूर्ण हिंदुस्तानसाठी हे नवे तंत्रज्ञान आहे. कोळसा गॅसिफिकेशन द्वारा इथल्या काळ्या सोन्याद्वारे केवळ इथल्या क्षेत्रालाच नव्हे तर देशालाही नवी दिशा मिळणार आहे.देशाला बाहेरून नैसर्गिक गॅस आणावा लागतो, दुसऱ्या देशातून युरिया आणावा लागतो त्यातून मुक्ती तर मिळेलच आणि बचतही होईल. या क्षेत्रातल्या युवकांसाठी रोजगाराच्याही मोठ्या संधी आहेत. सुमारे साडेचार हजार लोक या प्रकल्पाशी जोडले जाणार असून यातून आसपासच्या परिसरात अनेक व्यवस्था विकसित होतात,त्याचा लाभ या परिसराला होईल. विकासाची दिशा कशी बदलता येते,धोरण स्पष्ट असेल,देशहिताला सर्वोच्च प्राधान्य असेल तर निर्णयही उत्तम होतात.आपल्या देशात, नवरत्न,महारत्न अशा अनेक सरकारी सार्वजनिक उपक्रमांची आपण चर्चा ऐकत आलो आहोत. कधी चांगली तर कधी वाईट बातमी येत असते. मात्र,त्यांना एकत्र करून एक नवशक्ती करून एखादा प्रकल्प कसा पुढे नेता येऊ शकतो याचे नवे उदाहरण देशापुढे असेल.अशी रत्न, महारत्न एकत्र करून प्रकल्पाची जबाबदारी घेत असतील ,या सर्वांचे कौशल्य आणि या सर्वांचा निधी या कामासाठी उपयोगात आणला जाईल आणि ओदिशाचे जीवन आणि देशाच्या शेतकऱ्यांच्या गरजा पूर्ण करण्याचे एक साधन ठरेल. मला माहिती देण्यात आली,मी अशा प्रकल्पात जातो तेव्हा मी उत्पादनाची तारीख विचारतो.त्यांनी मला 36 महिने सांगितले. 36 महिन्यानंतर मी इथे पुन्हा येईन आणि त्याचे उदघाटन आपण सर्वांसह करेन याची मी खात्री देतो. या विश्वासासह मी मुख्यमंत्र्यांचे पुन्हा एकदा मनःपूर्वक आभार व्यक्त करतो आणि माझे भाषण इथे पूर्ण करतो. खूप-खूप धन्यवाद !
जम्मू आणि काश्मीर केंद्रशासित प्रदेशाला जम्मू काश्मीर पुनर्रचना कायदा 2019 नुसार केंद्रीय कायदे लागू करण्यासाठीच्या आदेशाला केंद्रीय मंत्रिमंडळाची मंजूरी

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने केंद्र सरकारच्या जम्मू काश्मीर पुनर्रचना कायदा 2019 नुसार जम्मू काश्मीर केंद्रशाससित प्रदेशाला केंद्रीय कायदे लागू करण्याच्या आदेशाला मंजूरी दिली. जम्मू काश्मीर पुनर्रचना कायदा 2019 लागू झाल्यानंतर त्या अनुषंगाने जम्मू काश्मीर राज्य हे 31 ऑक्टोबर 2019 पासून जम्मू कश्मीर केंद्रशासित प्रदेश आणि लडाख केंद्रशासित प्रदेश बनले. आतापर्यंत जम्मू काश्मीर राज्य असलेल्या भागाला 31 ऑक्टोबर 2019 पासून संपूर्ण भारताला लागू असलेले सर्व केंद्रीय कायदे हे जम्मू काश्मीर केंद्रशासित प्रदेशाला 31 ऑक्टोबर 2019 पासून लागू आहेत. याशिवाय सामाईक सूचीतील सुधारणा आणि बदल आवश्यक असणारे कायदे लागू करणे आवश्यक आहे. त्यामुळे प्रशासकीय काम प्रभावी होण्यासाठी तसेच जम्मू काश्मीरचे केंद्रशासित प्रदेश म्हणून अवस्थांतर सुलभ होण्यासाठी या कायद्यांना संविधानाशी सुसंगत करणे तसेच त्यांच्यातील संदिग्धता काढून टाकणे आवश्यक आहे. जम्मू काश्मीर पुनर्रचना कायदा 2019 च्या कलम 96 नुसार केंद्र सरकारला कायदे सुसंगत किंवा सुधारित करण्याचे अधिकार आहेत. जे नव्याने अस्तित्वात आलेल्या केंद्रशासित प्रदेशांना असे कायदे लागू करण्यासाठी आवश्यक असेल. यानुसार जम्मू काश्मीर पुनर्रचना कायदा 2019 च्या कलम 96 नुसार अस्तित्वात आलेल्या जम्मू काश्मीर केंद्रशासित प्रदेशाला, केंद्र सरकारने अशा 37 केंद्रीय कायद्यांमध्ये केलेल्या सुसंगती आणि बदल लागू करणारे आदेश केंद्रीय मंत्रिमंडळाने आज झालेल्या बैठकीत मंजूर केले. या उपरोल्लेखित केंद्रीय कायद्यांमधील रुपांतरण आणि सुधारणा या जम्मू काश्मीर केंद्रशासित प्रदेशातील प्रशासकीय कार्य प्रभावी होण्यासाठी तसेच या कायद्यांना संविधानाशी सुसंगत करण्यासाठी ते नि:संदिग्ध करणे यासाठी उपयुक्त ठरेल.
पंतप्रधानांनी प्रमुख शीख विचारवंतांची भेट घेतली

नवी दिल्‍ली, 24 मार्च 2022 पंतप्रधान नरेंद्र मोदी यांनी आज 7 लोक कल्याण मार्ग येथे देशभरातील प्रमुख शीख विचारवंतांच्या शिष्टमंडळाची भेट घेतली. शेतकरी कल्याण, युवा सशक्तीकरण, अंमली पदार्थ मुक्त समाज, राष्ट्रीय शैक्षणिक धोरण, कौशल्य, रोजगार, तंत्रज्ञान आणि पंजाबचा सर्वांगीण विकास अशा विविध विषयांवर पंतप्रधानांनी शिष्टमंडळासोबत मनमोकळा संवाद साधला. शिष्टमंडळाला भेटून आनंद व्यक्त करताना पंतप्रधान म्हणाले की, विचारवंत हे समाजाचे मत बनवणारे असतात. शिष्टमंडळातील सदस्यांना लोकांबरोबर सहभागी होऊन त्यांना शिक्षित करण्याचे आणि नागरिकांना योग्यरित्या माहिती देण्याच्या दिशेने काम करण्याचे आवाहन करून, त्यांनी एकतेच्या भावनेचे महत्व अधोरेखित केले . ते म्हणाले की ही एकतेची भावना आपल्या देशाच्या व्यापक आणि सुंदर विविधतेमधील मध्यवर्ती स्तंभ आहे. पंतप्रधानांनी मातृभाषेतील शिक्षणाचे महत्त्व सांगितले. मातृभाषेत उच्च शिक्षण प्रत्यक्षात साकार व्हावे यासाठी भारतीय भाषांमध्ये व्यावसायिक अभ्यासक्रम विकसित करण्याचे प्रयत्न सुरू असल्याचे त्यांनी सांगितले. शिष्टमंडळाने निमंत्रणाबद्दल पंतप्रधानांचे आभार मानले आणि सांगितले की, देशाचे पंतप्रधान त्यांच्याशी अशा अनौपचारिक वातावरणात सहभागी होतील याची त्यांनी कल्पनाही केली नव्हती. शीख समुदायाच्या कल्याणासाठी पंतप्रधानांनी सातत्याने केलेल्या विविध उपाययोजनांची त्यांनी प्रशंसा केली.
नीमराना परिषदेत भाग घेणाऱ्या अभ्यासकांबरोबर पंतप्रधानांनी साधला संवा

नीमराना परिषद 2016 मध्ये भाग घेणारे अभ्यासक आणि अर्थतज्ञांशी पंतप्रधान नरेंद्र मोदी यांनी आज संवाद साधला. जागतिक संशोधनातल्या कल्पकतेशी सांगड घालत मॅक्रो-इकॉनॉमी, व्यापार, वित्तीय धोरण, स्पर्धात्मकता, उत्पादकता आणि उर्जा यावर चर्चेचा रोख होता. नियमाधारित बहुविध व्यापार व्यवस्था, उत्तरदायित्व असणारे हवामान धोरण आणि दारिद्रय निर्मुलन तसंच रोजगार निर्मिती करणारा विकास याप्रती भारताची कटिबध्दता पंतप्रधानांनी यावेळी अधोरेखित केली. कृषी उत्पादकता वाढवण्यासाठी आणि नवीकरणीय उर्जेकडे लक्ष पुरवण्यासाठी केंद्र सरकार कोणती पावलं उचलत आहे याची तपशीलवार माहितीही पंतप्रधानांनी यावेळी दिली.